title: 2006/880/KE: Deċiżjoni tal-Kunsill tat- 30 ta’ Novembru 2006 li tipprovdi assistenza finanzjarja Komunitarja eċċezzjonali lill-Kosovo

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               574

         DEĊIŻJONI TAL-KUNSILL
   tat-30 ta’ Novembru 2006
   li tipprovdi assistenza finanzjarja Komunitarja eċċezzjonali lill-Kosovo
   (2006/880/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Il-Kunsill tas-Sigurtà tan-Nazzjonijiet Uniti adotta r-Riżoluzzjoni 1244 (1999) (“UNSCR 1244 (1999)”) fl-10 ta' Ġunju 1999 li timmira biex tippromwovi ta' l-istabbiliment, sakemm tintlaħaq soluzzjoni finali, ta' l-awtonomija sostantiva u l-gvern awtonomu fi ħdan dik li qabel kienet ir-Repubblika Federali tal-Jugoslavja.

               (2)

               Il-Komunità Internazzjonali, waqt li tibbaża ruħha fuq UNSCR 1244 (1999), stabbiliet preżenza ta' sigurtà internazzjonali (“KFOR”) u amministrazzjoni ċivili interim — il-Missjoni tan-Nazzjonijiet Uniti fil-Kosovo (“UNMIK”). L-UNMIK tikkonsisti f'erba' komponenti (Pilastri) u l-Unjoni Ewropea qed tiffinanzja r-raba' Pilastru responsabbli għar-rikostruzzjoni u l-iżvilupp ekonomiku. L-UNMIK, u partikolarment il-Pilastru IV tagħha, kisbet progress sostanzjali fl-istabbiliment ta' qafas istituzzjonali, legali u politiku li jwassal għall-ħolqien ta' ekonomija soda bbażata fuq prinċipji tas-suq.

               (3)

               Mill-istabbiliment tagħha, l-UNMIK ittrasferiet osqma sinifikanti ta' kompetenza lill-Istituzzjonijiet Proviżorji tal-Gvern Awtonomu (“PISG”). B'mod partikolari, ir-responsabbiltà għall-baġit ġiet ittrasferita mill-UNMIK lill-Ministeru ta' l-Ekonomija u l-Finanzi fi ħdan il-PISG, bir-Rappreżentant Speċjali tas-Segretarjat Ġenerali tan-NU jżomm is-setgħa aħħarija li japprova l-baġit.

               (4)

               Fl-24 ta' Ottubru 2005, il-Kunsill tas-Sigurtà tan-NU approva l-proposta tas-Segretarju Ġenerali tan-NU biex jibda l-proċess politiku biex jiddetermina l-istatus futur tal-Kosovo.

               (5)

               L-awtoritajiet tal-Kosovo intitolati li jirċievu assistenza Komunitarja u responsabbli biex jaqblu u jissodisfaw il-kondizzjonijiet finanzjarji u ekonomiċi marbuta ma' din l-assistenza huma għalhekk l-UNMIK u l-PISG jew, meta l-istatus futur tal-Kosovo jkun ġie ddeterminat, l-istituzzjoni u l-istituzzjonijiet magħżula biex iwettqu dawn il-kompiti u responsabbiltajiet.

               (6)

               Fi ħdan il-proċess ta' Stabilizzazzjoni u Assoċjazzjoni, li huwa l-qafas għar-relazzjonijiet ta' l-UE mar-reġjun, huwa mixtieq li jiġu appoġġati l-isforzi biex tiġi sostnuta l-istabbilizzazzjoni politika u ekonomika fil-Kosovo, bil-ħsieb li ssir evoluzzjoni lejn l-iżvilupp ta' relazzjoni ta' kooperazzjoni sħiħa mal-Komunità biex b'hekk il-futur Ewropew tal-Kosovo jkun iktar tanġibbli.

               (7)

               Il-Komunità diġà sabet li tkun miżura xierqa li tingħata għajnuna biex jitnaqqsu r-restrizzjonijiet finanzjarji tal-Kosovo f'ċirkostanzi eċċezzjonalment diffiċli u, taħt id-Deċiżjoni tal-Kunsill 2000/140/KE ta' l-14 ta' Frar 2000 li tipprovdi assistenza Komunitarja eċċezzjonali lill-Kosovo (2) u d-Deċiżjoni tal-Kunsill 2001/511/KE tas-27 ta' Ġunju 2001 dwar assistenza finanzjarja eċċezzjonali ulterjuri lill-Kosovo (3), ipprovdiet assistenza finanzjarja eċċezzjonali fil-forma ta' għotjiet diretti li jammontaw għal EUR 35 miljun u EUR 30 miljun fl-2000 u l-2001 rispettivament. L-aħħar ħlas taħt tali assistenza ġie rilaxxat f'Diċembru 2002.

               (8)

               Din l-assistenza finanzjarja eċċezzjonali tikkomplimenta l-programmi ta' assistenza Komunitarji oħra għall-Balkani tal-Punent.

               (9)

               F'Novembru 2005 l-awtoritajiet tal-Kosovo qablu mal-Fond Monetarju Internazzjonali (“FMI”) dwar Ittra ta' Intenzjoni u Memorandum ta' Linji Politiċi Ekonomiċi u Finanzjarji li jistabbilixxu qafas fiskali għall-2006, inklużi orjentazzjonijiet tat-terminu medju. Huma kkompletaw fil-bidu ta' Marzu 2006 Qafas ta' Nfiq għat-Terminu Medju. Il-qafas jidentifika ħtiġiet finanzjarji ta' baġit u barra mill-baġit fl-2006-2008. Għalhekk, huwa stmat li assistenza finanzjarja esterna tal-baġit ta' xi EUR 81miljun — EUR 14 miljun fl-2006 u EUR 67 miljun fl-2007, rispettivament — ikunu jinħtieġu sa l-aħħar ta' l-2007.

               (10)

               Għalkemm l-attività ekonomika reġgħet bdiet wara l-konflitt, il-Kosovo qiegħed fl-livell baxx ta' żvilupp ekonomiku. Il-Kosovo m'huwiex f'pożizzjoni li jissellef jew domestikament jew fis-suq finanzjarju internazzjonali u taħt l-istatus attwali tiegħu m'huwiex eliġibbli għas-sħubija fl-istituzzjonijiet finanzjarji internazzjonali. Għalhekk ma jistax jibbenefika milli jislef assistenza assoċjata mal-programmi tagħhom.

               (11)

               Bil-ħsieb ta' l-arranġamenti attwali taħt UNSCR 1244 (1999), minħabba l-livell relattivament baxx ta' żvilupp ekonomiku u l-finanzi pubbliċi u l-kontijiet esterni prekarji tiegħu, assistenza finanzjarja mill-Komunità fil-forma ta' għotjiet diretti, f'kollegament ma' donaturi oħra, tkompli tkun il-forma xierqa ta' assistenza.

               (12)

               Tali assistenza ser tipprovdi sostenn kruċjali għad-distakk sakemm tintlaħaq soluzzjoni dwar l-istatus tal-Kosovo. Hija ma tkunx relatata ma' l-arranġamenti dwar l-istatus ġdid li qed jiġi negozjat u ma twassalx għal appoġġ Komunitarju u internazzjonali ulterjuri li aktarx ikun meħtieġ mas-soluzzjoni dwar l-istatus lil hinn mill-2007.

               (13)

               Il-ħruġ ta' din l-għotja ta' assistenza huwa mingħajr preġudizzju għas-setgħat ta' l-awtorità baġitarja.

               (14)

               L-appoġġ finanzjarju għandu jiġi pprovdut wara l-verifika ta' jekk il-kondizzjonijiet finanzjarji u ekonomiċi li għandhom jiġi maqbula ma' l-awtoritajiet tal-Kosovo fuq approvazzjoni ta' din id-Deċiżjoni jistgħux jiġu sodisfatti b'mod sodisfaċenti.

               (15)

               Sabiex tiġi żgurata protezzjoni effiċjenti ta' l-interessi finanzjarji tal-Komunità marbutin ma' l-assistenza finanzjarja preżenti, huwa meħtieġ li jiġu previsti miżuri xierqa mill-Kosovo relatati mal-prevenzjoni ta' u l-ġlieda kontra l-frodi u kwalunkwe irregolarità oħra marbuta ma' din l-assistenza, kif ukoll kontrolli mill-Kummissjoni u verifiki mill-Qorti ta' l-Awdituri.

               (16)

               Din l-assistenza għandha tkun amministrata mill-Kummissjoni f'konsultazzjoni mal-Kumitat Ekonomiku u Finanzjarju.

               (17)

               It-Trattat ma jipprovdix, għall-adozzjoni ta' din id-Deċiżjoni, poteri oħrajn li m'humiex dawk ta' l-Artikolu 308,

         IDDEĊIEDA KIF ĠEJ:
   Artikolu 1
   1.   Il-Komunità għandha tagħmel disponibbli lill-Kosovo assistenza finanzjarja eċċezzjonali fil-forma ta' għotja ta' massimu ta' EUR 50 miljun bil-ħsieb li tittejjeb is-sitwazzjoni finanzjarja fil-Kosovo, jiġi appoġġat l-iżvilupp ta' qafas ekonomiku u fiskali sod, jiġu ffaċilitati il-kontinwazzjoni u t-tisħiħ ta' funzjonijiet amministrattivi essenzjali u jiġu indirizzati l-ħtiġiet ta' investiment pubbliku.
   2.   Din l-assistenza finanzjarja Komunitarja għandha tiġi amministrata mill-Kummissjoni f'konsultazzjoni mal-Kumitat Ekonomiku u Finanzjarju u b'mod konsistenti mal-ftehim jew il-qbil li jkunu ntlaħqu bejn il-FMI u l-Kosovo.
   3.   L-assistenza finanzjarja Komunitarja għandha ssir disponibbli għal sentejn li jibdew mill-ewwel jum wara d-dħul fis-seħħ tal-Memorandum ta' Ftehim imsemmi fl-Artikolu 2(1). Madankollu, jekk iċ-ċirkostanzi jeħtieġu dan, il-Kummissjoni, wara konsultazzjoni mal-Kumitat Ekonomiku u Finanzjarju, tista' tiddeċiedi li testendi l-perijodu ta' disponibbiltà b'massimu ta' sena waħda.
   Artikolu 2
   1.   Il-Kummissjoni għandha s-setgħa li taqbel ma' l-awtoritajiet tal-Kosovo, wara konsultazzjoni mal-Kumitat Ekonomiku u Finanzjarju, il-politika ekonomika u l-kondizzjonijiet finanzjarji marbutin ma' din l-assistenza, li għandhom jiġu stabbiliti f'Memorandum ta' Ftehim. Dawn il-kondizzjonijiet għandhom ikunu konsistenti mal-ftehim jew il-qbil imsemmijin fl-Artikolu 1(2).
   2.   Qabel ma tipproċedi għall-implimentazzjoni attwali ta' l-assistenza Komunitarja, il-Kummissjoni għandha tissorvelja l-validità taċ-ċirkwiti finanzjarji tal-Kosovo, il-proċeduri amministrattivi, kif ukoll il-mekkaniżmi ta' kontroll interni u esterni li huma rilevanti għal din l-assistenza Komunitarja makro-finanzjarja.
   3.   Il-Kummissjoni għandha tivverifika f'intervalli regolari, f'kollaborazzjoni mal-Kumitat Ekonomiku u Finanzjarju u f'koordinazzjoni ma' l-FMI, li l-linji politiċi ekonomiċi fil-Kosovo huma skond l-objettivi ta' din l-assistenza u li l-kondizzjonijiet tal-politika ekonomika u dawk finanzjarji li sar qbil fuqhom qed jiġu sodisfatti b'mod sodisfaċenti.
   Artikolu 3
   1.   L-assistenza għandha ssir disponibbli mill-Kummissjoni lill-Kosovo f'żewġ jew, jekk xieraq, tliet pagamenti. L-ewwel pagament għandu jkun rilaxxat wara d-dħul fis-seħħ tal-Memorandum ta' Ftehim imsemmi fl-Artikolu 2(1), u fuq bażi ta' valutazzjoni sodisfaċenti tal-monitoraġġ imsemmi fl-Artikolu 2(2).
   2.   It-tieni u kwalunkwe pagament ulterjuri għandhom jiġu rilaxxati fuq bażi ta' konformità sodisfaċenti mal-politika ekonomika u l-kondizzjonijiet finanzjarji msemmija fl-Artikolu 2(1), bil-progress sodisfaċenti lejn it-twettiq tal-kondizzjonijiet stabbilit fil-Memorandum ta' Ftehim previst fl-Artikolu 2(1), u mhux qabel li jkunu għaddew tliet xhur mir-rilaxx tal-pagament preċedenti.
   3.   Il-fondi għandhom jiġu mħallsa lill-Ministeru ta' l-Ekonomija u l-Finanzi tal-PISG, jew meta l-istatus futur tal-Kosovo jkun ġie determinat, lill-istituzzjoni magħżula biex twettaq il-kompiti u r-responsabbiltajiet, esklussivament b'appoġġ tal-ħtiġiet ta' finanzjament baġitarji tal-Kosovo.
   Artikolu 4
   L-implimentazzjoni ta' din l-assistenza għandha sseħħ skond id-dispożizzjonijiet tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-Baġit Ġenerali tal-Komunitajiet Ewropej (4) u r-regoli implimentattivi tiegħu. B'mod partikolari, il-Memorandum ta' Ftehim imsemmi fl-Artikolu 2(1) għandu jipprovdi għal miżuri xierqa mill-Kosovo relatati mal-prevenzjoni ta' u l-ġlieda kontra l-frodi, il-korruzzjoni u irregolaritajiet oħra marbuta ma' din l-assistenza. Dan għandu jipprovdi wkoll għal kontrolli mill-Kummissjoni, inkluż l-Uffiċju Ewropew Kontra l-Frodi (OLAF), bid-dritt li jwettaq kontrolli u spezzjonijiet fuq il-post, u għal verifiki mill-Qorti ta' l-Awdituri, fejn xieraq, li għandhom jitwettqu fuq il-post.
   Artikolu 5
   Mill-inqas darba f'sena, u qabel il-15 ta' Settembru, il-Kummissjoni għandha tissottometti lill-Parlament Ewropew u lill-Kunsill rapport li jinkludi valutazzjoni dwar l-implimentazzjoni ta' din id-Deċiżjoni fis-sena preċedenti.
   Artikolu 6
   Din id-Deċiżjoni għandu jkollha effett mill-jum tal-pubblikazzjoni tagħha f’Il-Ġurnal Uffiċjali ta' l-Unjoni Ewropea.

      Magħmul fi Brussell, 30 ta’ Novembru 2006.

            Għall-Kunsill

            Il-President

         L. HYSSALA

      (1)  Opinjoni mogħtija fit-12.10.2006 (għadha mhux ippubblikata fil-Ġurnal Uffiċjali).

      (2)  ĠU L 47, 19.2.2000, p. 28.

      (3)  ĠU L 183, 6.7.2001, p. 42.

      (4)  ĠU L 248, 16.9.2002, p. 1.


title: Id-Deċiżjoni tal-Kunsill ta' l-14 ta' Ottubru 2002 dwar id-deklassifika ta' ċerti partijiet mis-Sirene Manual adottat mill-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985

text:
Avviż Legali Importanti

|

32003D0019

Official Journal L 008 , 14/01/2003 P. 0034 - 0034

		Id-Deċiżjoni tal-Kunsillta' l-14 ta' Ottubru 2002dwar id-deklassifika ta' ċerti partijiet mis-Sirene Manual adottat mill-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985(2003/19/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 207 tiegħu,Billi:(1) Bid-Deċiżjoni tiegħu ta' l-14 ta' Diċembru 1993 (SCH/Com-ex (93) 22 rev) u tat-23 ta Ġunju 1998 (SCH/Com-ex (98) 17), il-Kumitat Eżekuttiv stabbilit bil-Konvenzjoni li timplimenta l-Ftehim ta' Schengen ta' l-14 ta' Ġunju 1985, li ġie mibdul mill-Kunsill skond l-Artikolu 2 tal-Protokoll ta' Schengen, ikklasifikat bħala "Sigriet" is-Sirene Manual, li l-verżjoni finali tiegħu kienet adottata bid-Deċiżjoni tal-Kumitat Eżkuttiv imsemmi fit-8 ta' April 1999 (SCH/Com-ex (99) 5).(2) Is-Sirene Manual u d-Deċiżjoni tal-Kumitat Eżekuttiv dwar il-klassifika tiegħu jiffurmaw parti mill-acquis ta' Schengen kif iddefinit mill-Kunsill fid-Deċiżjoni tiegħu 1999/435/KE fil-20 ta' Mejju 1999.(3) Ċerti partijiet mis-Sirene Manual għandhom jiġu ddeklassifikati.(4) Ċerti partijiet tas-Sirene Manual għandu jkunu deklassifikati għal "Ristrett għall-UE".(5) Huwa approprjat li jitħassru d-deċiżjonijiet tal-Kumitat Eżekuttiv (SCH/Com-ex (93) 22 rev) u (SCH/Com-ex (98) 17), safejn u sakemm għandhom x'jaqsmu mal-klasifika tas-Sirene Manual, sabiex id-deċiżjonijiet futuri dwar il-klassifika tad-dokumenti, kif iddikjarati fid-Deċiżjoni tal-Kunsill 2001/264/KE tad-19 ta' Marzu 2001 li jadottaw ir-regolamenti tal-Kunsill dwar is-sigurtà. [1],IDDEĊIEDA KIF ĠEJ:Artikolu 1Is-Sirene Manual għandu jiġi ddeklassifikat, bl-eċċezzjoni tat-taqsima 2.3 u l-Annessi 1, 2, 3, 4, 5 u 6.Artikolu 2It-Taqsima 2.3 tas-Sirene Manual, kif ukoll l-Annessi 1, 2, 3, 4, 5 u 6 għandhom jiġu kklassifikati bħala "Ristrett għall-UE".Artikolu 3Il-partijiet iddeklassifikati tas-Sirene Manual għandhom jiġu ppubblikati fil-Ġurnal Uffiċjali tal-Komunitajiet Ewropej.Artikolu 41. Id-deċiżjonijiet tal-Kumitat Eżekuttiv tax-Schengen ta' l-14 ta' Diċembru 1993 (SCH/Com-ex (93)22 rev.) u tat-23 ta Ġunju 1998 (SCH/Com-ex (98) 17) għandhom jitħassru safejn u sakemm ikollhom x'jaqsmu mas-Sirene Manual.2. Id-deċiżjonijiet futuri dwar il-klassifika tas-Sirene Manual għandhom jittieħdu skond id-dispożizzjonijiet tad-Deċiżjoni 2001/264/KE.Artikolu 5Din id-Deċiżjoni għandha jkollha effett mill-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fil-Lussemburgu, 1-14 ta' Ottubru 2002.Għall-KunsillIl-PresidentL. Espersen[1] ĠU L 101, tal-11.4.2001, p. 1--------------------------------------------------


title: Id-Deċiżjoni tal-Kunsill tat-8 ta' Marzu 2004 li tawtorizza l-Istati Membri li huma partijiet kontraenti tal-Konvenzjoni ta' Pariġi tat-29 ta' Lulju 1960 dwar ir-Responsabbiltà ta' Terzi Persuni fil-Qasam ta' l-Enerġija Nukleari biex jirratifikaw, fl-interess tal-Komunità Ewropea, il-Protokoll li jemenda dik il-Konvenzjoni, jew biex jaderixxu miegħu

text:
Avviż Legali Importanti

|

32004D0294

Official Journal L 097 , 08/03/2004 P. 0053 - 0054

		Id-Deċiżjoni tal-Kunsilltat-8 ta' Marzu 2004li tawtorizza l-Istati Membri li huma partijiet kontraenti tal-Konvenzjoni ta' Pariġi tat-29 ta' Lulju 1960 dwar ir-Responsabbiltà ta' Terzi Persuni fil-Qasam ta' l-Enerġija Nukleari biex jirratifikaw, fl-interess tal-Komunità Ewropea, il-Protokoll li jemenda dik il-Konvenzjoni, jew biex jaderixxu miegħu(2004/294/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea, u partikolarment l-Artikolu 61(ċ), l-Artikolu 67, flimkien ma' l-ewwel subparagrafu ta' l-Artikolu 300(2) u t-tieni subparagrafu ta' l-Artikolu 300(3) tiegħu,Wara li kkunsidra il-proposta tal-Kummissjoni,Wara li kkunsidra l-kunsens tal-Parlament Ewropew [1],Billi:(1) Il-Protokoll li jemenda l-Konvenzjoni tad- 29 ta' Lulju 1960 dwar ir-Responsabbiltá ta' Terzi Persuni fil-Qasam ta' l-Enerġija Nukleari, kif emendata bil-Protokoll Addizzjonali tat-28 ta' Jannar 1964 u bil-Protokoll tas-16 ta' Novembru 1982 (hawnhekk iżjed ‘il quddiem msejħa il-Konvenzjoni ta' Pariġi) kien negozjat bil-għan li jittejjeb il-kumpens għall-vittmi ta' danni kkawżati minn inċidenti nukleari. Huwa jipprovdi għal żieda fl-ammonti ta' responsabbiltà u għall-estensjoni tas-sistema tar-responsabbiltá ta' terzi persuni fil-qasam nukleari għad-danni ambjentali.(2) Skond id-direttivi ta' negozjati tal-Kunsill tat-13 ta' Settembru 2002, il-Kummissjoni nnegozjat il-Protokoll ta' l-emenda tal-Konvenzjoni ta' Pariġi għal kwistjonijiet li jaqgħu ġewwa l-ġurisdizzjoni tal-Komunità Ewropea. Madankollu, id-direttivi ta' negozjati tal-Kunsill ma kienux jipprovdu għal klawżola li tippermetti l-adeżjoni tal-Komunità għall-Protokoll.(3) Il-Protokoll kien addottat finalment mill-partijiet kontraenti tal-Konvenzjoni ta' Pariġi. It-test tal-Protokoll iħares id-direttivi ta' negozjati tal-Kunsill.(4) Il-Komunità għandha ġurisdizjoni esklussiva b'rigward għall-emenda ta' l-Artikolu 13 tal-Konvenzjoni ta' Pariġi meta dik l-emenda taffettwa r-regoli stabbiliti fir-Regolament tal-Kunsill (KE) Nru 44/2001 tat-22 ta' Diċembru 2000 dwar il-ġurisdizzjoni u l-għarfien u l-infurzar tas-sentenzi tal-qorti f'materji ċivili u kummerċjali [2]. l-Istati Membri jżommu l-ġurisdizzjoni tagħhom fl-oqsma koperti mill-Protokoll li ma jaffettwawx il-liġi tal-Komunità. Fid-dawl tas-suġġett u ta' l-għan tal-Protokoll ta' l-emenda, l-aċċettazzjoni tad- disposizzjonijiet tal-Protokoll li jaqgħu ġewwa l-ġurisdizzjoni tal-Komunità ma jistgħux ikunu ddissoċjati mid-disposizzjonijiet li huma ġewwa l-ġurisdizzjoni ta' l-Istati Membri.(5) Il-Protokoll ta' l-emenda tal-Konvenzjoni ta' Pariġi huwa partikolarment importanti, fid-dawl ta' l-interessi tal-Komunità u ta' l -Istati Membri tagħha, għax itejjeb il-kumpens għad- danni kkawżati minn inċidenti nukleari.(6) Il-Protokoll kien iffirmat mill-Istati Membri li huma partijiet kontraenti tal-Konvenzjoni ta' Pariġi, f'isem il-Komunità Ewropea, fit-12 ta' Frar 2004, bla ħsara għall-possibiltà tal-konklużjoni tiegħu f'data iktar 'il-quddiem, skond id-Deċiżjoni tal-Kunsill 2003/882/KE [3].(7) Il-Konvenzjoni ta' Pariġi u l-Protokoll ta' l-emenda tagħha mhumhiex miftuħin għall-parteċipazzjoni ta' organizzazzjonijiet reġjonali. Bħala riżultat ta' dan, il-Komunità mhix f'posizzjoni li tiffirma jew tirratifika il-Protokoll, jew li taderixxi miegħu. Taħt dawn iċ-ċirkustanzi, huwa ġustifikat, fuq bażi eċċezzjonali ħafna, li l-Istati Membri jirratifikaw jew jaderixxu mal-Protokoll fl-interess tal-Komunità.(8) Madankollu, tlieta mill-Istati Membri, jiġifieri l-Awstrija, l-Irlanda u l-Lussemburgu, mhumhiex Partijiet għall-Konvenzjoni ta' Pariġi. Fid-dawl tal-fatt li l-Protokoll jemenda l-Konvenzjoni ta' Pariġi, li r-Regolament (KE) Nru 44/2001 jawtoriżża lill -Istati Membri marbuta b'dik il-Konvenzjoni biex ikomplu japplikaw ir-regoli tal-ġurisdizzjoni previsti fih u li l-Protokoll ma jemendax b'mod sostanzjali r-regoli dwar il-ġurisdizzjoni tal-Konvenzjoni, huwa oġġettivament ġustifikat li din id-Deċiżjoni għandha tkun indirizzata biss lil dawk l-Istati Membri li huma Partijiet għall-Konvenzjoni ta' Pariġi. Għalhekk, l-Awstrija, l-Irlanda u l-Lussemburgu ser ikomplu jibbażaw ruħhom fuq ir-regoli tal-Komunità li jinsabu fir-Regolament (KE) Nru 44/2001 u japplikawhom fil-qasam kopert mill-Konvenzjoni ta' Pariġi u bil-Protokoll li jemenda l-Konvenzjoni.(9) L-Istati Membri li huma Partijiet Kontraenti tal-Konvenzjoni ta' Pariġi, għandhom għalhekk jirratifikaw il-Protokoll li jemenda l-Konvenzjoni ta' Pariġi, jew jaderixxu miegħu, fl-interess tal-Komunità Ewropea, bla ħsara għall-kondizzjonijiet stabbiliti f'din id-Deċiżjoni. Dik ir-ratifika jew adeżjoni hija mingħajr preġudizzju għall-posizzjoni ta' l-Awstrija, l-Irlanda u l-Lussemburgu.(10) Bħala konsegwenza, id- disposizzjonijiet tal-Protokoll, b'rigward għall-Komunità Ewropea, se jkunu applikati biss minn dawk l-Istati Membri li huma fil-preżent Partijiet Kontraenti tal-Konvenzjoni ta' Pariġi u huwa mingħajr preġudizzju għall-posizzjoni ta' l-Awstrija, l-Irlanda u l-Lussemburgu.(11) Ir-Renju Unit u l-Irlanda huma marbuta bir-Regolament tal-Kunsill (KE) Nru 44/2001 u għalhekk qegħdin jieħdu sehem fl-addozzjoni ta' din id-Deċiżjoni.(12) Skond l-Artikoli 1 u 2 tal-Protokoll dwar il-posizzjoni tad-Danimarka anness mat-Trattat ta' l-Unjoni Ewropea u mat-Trattat li jistabilixxi il-Komunità Ewropea, id-Danimarka ma tieħux sehem fl-addozzjoni ta' din id-DeċIżjoni, u mhix marbuta biha jew suġġetta għall-applikazzjoni tagħha,ADDOTTA DIN ID-DEĊIŻJONI:Artikolu 11. Mingħajr preġudizzju għall-poteri tal-Komunità, l-Istati Membri li huma fil-preżent Partijiet Kontraenti tal-Konvenzjoni ta' Pariġi għandhom jirratifikaw il-Protokoll li jemenda l-Konvenzjoni ta' Pariġi, jew jaderixxu miegħu, fl-interess tal-Komunitá Ewropea. Din ir-ratifika jew l-adeżjoni għandha tkun mingħajr preġudizzju għall-posizzjoni ta' l-Awstrija, l-Irlanda u l-Lussemburgu.2. It-test tal-Protokoll li jemenda l-Konvenzjoni ta' Pariġi huwa mehmuż ma' din id-Deċiżjoni.3. Għall-għanijiet ta' din id-Deċiżjoni, it-terminu "Stat Membru" għandu jfisser l-Istati Membri kollha bl-eċċezzjoni ta' l-Awstrija, id-Danimarka, l-Irlanda u l-Lussemburgu.Artikolu 21. L-Istati Membri li huma Partijiet Kontraenti tal-Konvenzjoni ta' Pariġi għandhom jieħdu il-passi meħtieġa biex jiddepożitaw fl-istess ħin l-istrumenti tagħhom tar-ratifika tal-Protokoll, jew l-adeżjoni miegħu, mas-Segretarju Ġenerali ta' l-Organizzazzjoni għal Koperazzjoni u Żvilupp Ekonomiku fi żmien raġonevoli u, jekk huwa possibbli, qabel il-31 ta' Diċembru 2006.2. L-Istati Membri li huma Partijiet Kontraenti tal-Konvenzjoni ta' Pariġi għandhom jiskambjaw informazzjoni mal-Kummissjoni ġewwa il-Kunsill qabel l-1 ta' Lulju 2006 fid-data li fiha jippretendu li jkunu lesti l-proċeduri parlamentari tagħhom meħtieġa għar-ratifika jew l-adeżjoni. Id-data u l-arranġamenti għad-depożitu fl-istess ħin għandu jkun determinat fuq dik il-bażi.Artikolu 3Meta jkunu qegħdin jirratifikaw jew jaderixxu mal-Protokoll li jemenda l-Konvenzjoni ta' Pariġi, l-Istati Membri għandhom jinformaw lis-Segretarju Ġenerali ta' l-Organizzazzjoni għal Koperazzjoni u Żvilupp Ekonomiku bil-miktub li r-ratifika jew l-adeżjoni saret skond din id-Deċiżjoni.Artikolu 4Din id-Deċiżjoni hija indirizzata lill-Istati Membri skond it-Trattat li jistabbilixxi l-Komunitá Ewropea.Magħmul fi Brussel, fit-8 ta' Marzu 2004.F'isem il-KunsillIl-PresidentD. Ahern[1] Kunsens tas-26 ta' Frar 2004 (għadu mhux ippubblikat fil-Ġurnal Uffiċjali).[2] ĠU L 12, 16.01.01, p. 1.[3] ĠU C 338, 23.12.03, p. 32.--------------------------------------------------


title: Deċiżjoni tal-Kumitat Politiku u ta' Sigurtà (PESK) 2015/1917 tal-20 ta' Ottubru 2015 dwar l-aċċettazzjoni tal-kontribut tal-Iżvizzera għall-missjoni tal-PSDK tal-Unjoni Ewropea f'Mali (EUCAP Sahel Mali) (EUCAP Sahel Mali/4/2015)

text:
               24.10.2015

               MT

               Il-Ġurnal Uffiċjali tal-Unjoni Ewropea

               L 280/30

         DEĊIŻJONI TAL-KUMITAT POLITIKU U TA' SIGURTÀ (PESK) 2015/1917
   tal-20 ta' Ottubru 2015
   dwar l-aċċettazzjoni tal-kontribut tal-Iżvizzera għall-missjoni tal-PSDK tal-Unjoni Ewropea f'Mali (EUCAP Sahel Mali) (EUCAP Sahel Mali/4/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/219/PESK tal-15 ta' April 2014 dwar il-missjoni ta' PSDK tal-Unjoni Ewropea f'Mali (EUCAP Sahel Mali) (1),
   Billi:

               (1)

               Skont l-Artikolu 10(3) tad-Deċiżjoni 2014/219/PESK, il-Kunsill awtorizza lill-Kumitat Politiku u ta' Sigurtà (“KPS”) biex jieħu deċiżjonijiet rilevanti dwar l-aċċettazzjoni tal-kontributi proposti għal EUCAP Sahel Mali minn Stati terzi.

               (2)

               Wara r-rakkomandazzjoni tal-Kmandant tal-Operazzjonijiet Ċivili, il-KPS għandu jaċċetta l-kontribut propost mill-Iżvizzera għal EUCAP Sahel Mali u għandu jqis il-kontribut bħala sinifikanti.

               (3)

               Għalhekk, l-Iżvizzera għandha tkun eżentata minn kontributi finanzjarji għall-baġit operazzjonali ta' EUCAP Sahel Mali,

         ADOTTA DIN ID-DEĊIŻJONI:
   Artikolu 1
   Kontributi ta' Stati Terzi
   1.   Il-kontribut tal-Iżvizzera għal EUCAP Sahel Mali huwa aċċettat u meqjus bħala sinifikanti.
   2.   L-Iżvizzera hija eżentata minn kontributi finanzjarji għall-baġit operazzjonali ta' EUCAP Sahel Mali.
   Artikolu 2
   Dħul fis-seħħ
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, l-20 ta' Ottubru 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 113, 16.4.2014, p. 21.


title: Deċiżjoni tal-Bureau tal-Parlament Ewropew tat-12 ta’ Diċembru 2016 li temenda l-Miżuri ta’ Implimentazzjoni tal-Istatut tal-Membri tal-Parlament Ewropew

text:
               24.12.2016

               MT

               Il-Ġurnal Uffiċjali tal-Unjoni Ewropea

               C 484/19

         DEĊIŻJONI TAL-BUREAU TAL-PARLAMENT EWROPEW
   tat-12 ta’ Diċembru 2016
   li temenda l-Miżuri ta’ Implimentazzjoni tal-Istatut tal-Membri tal-Parlament Ewropew
   (2016/C 484/06)
   IL-BUREAU TAL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 223(2) tiegħu,
   Wara li kkunsidra l-Istatut għall-Membri tal-Parlament Ewropew (1),
   Wara li kkunsidra l-Artikoli 10 u 25 tar-Regoli ta’ Proċedura tal-Parlament Ewropew,
   Billi:

               (1)

               Skont l-Artikolu 69(1) tal-Miżuri ta’ Implimentazzjoni tal-Istatut tal-Membri tal-Parlament Ewropew (2) (“il-Miżuri ta’ Implimentazzjoni”), l-ammonti tal-ispejjeż tal-ivvjaġġar li jistgħu jiġu rimborżati, l-allowance għas-sussistenza ta’ kuljum u l-allowance għall-ispejjeż ġenerali jistgħu jintrabtu kull sena mal-indiċi tal-għoli tal-ħajja tal-Bureau, sa żieda massima ugwali għar-rata ta’ inflazzjoni annwali fl-Unjoni Ewropea f’Ottubru tas-sena ta’ qabel, kif ippublikat mill-Eurostat.

               (2)

               Ir-rata ta’ inflazzjoni għall-perjodu mill-1 ta’ Novembru 2015 sal-31 ta’ Ottubru 2016, kif notifikata mill-Eurostat fis-17 ta’ Novembru 2016 hija ta’ 0,5 %. L-ammonti l-ġodda li jirriżultaw mill-aġġustament meħtieġ bil-għan li titqies ir-rata ta’ inflazzjoni għandhom japplikaw mill-1 ta’ Jannar 2017 u l-Miżuri ta’ Implimentazzjoni għandhom ikunu emendati f’dan is-sens.

               (3)

               Skont l-Artikolu 69(2) tal-Miżuri ta’ Implimentazzjoni, l-ammont massimu ta’ spejjeż ta’ assistenza parlamentari li jistgħu jitħallsu fir-rigward tal-istaff personali msemmi fl-Artikolu 33(4) ta’ dawn il-miżuri, huwa, meta jkun xieraq, indiċizzat kull sena fuq il-bażi ta’ data stabbilita skont l-Artikolu 65 tar-Regolamenti tal-Persunal għall-Uffiċjali tal-Unjoni Ewropea, stabbiliti bir-Regolament (KEE, Euratom, KEFA) Nru 259/68 (3).

               (4)

               F’dan ir-rigward, il-Kummissjoni ffissat ir-rata ta’ aġġustament għall-2016 għal 3,3 %. Għalhekk, l-ammont massimu fix-xahar ta’ dawn l-ispejjeż li jistgħu jitħallsu għall-assistenza parlamentari għandu jiżdied għal EUR 24 164 b’effett mill-1 ta’ Lulju 2016,

         ADOTTA DIN ID-DEĊIŻJONI:
   Artikolu 1
   Il-Miżuri ta’ Implimentazzjoni huma emendati kif ġej:

               (1)

               Fl-Artikolu 15, il-punt (c) huwa sostitwit b’dan li ġej:

                           “(c)

                           fil-każ ta’ vjaġġ bil-karozza, b’limitu ta’ rimborż ta’ 1 000 km għal kull vjaġġ lil hinn u l-vjaġġ tar-ritorn: EUR 0,51/km, kif ukoll il-prezz ta’ kwalunkwe qsim bil-vapur jew trasport simili, li jkun meħtieġ.”;

               (2)

               Fl-Artikolu 20(1), il-punt (a) huwa sostitwit b’dan li ġej:

                           “(a)

                           għall-parti tal-vjaġġ bejn 0 u 50 km: EUR 22,73;”;

               (3)

               L-Artikolu 22 huwa emendat kif ġej:

                           (a)

                           il-paragrafu 1 huwa sostitwit b’dan li ġej:
                           “1.   L-ammont massimu annwali li jista’ jiġi rimborżat f’dak li għandu x’jaqsam mal-ispejjeż tal-ivvjaġġar li jsiru fil-każijiet imsemmija fl-Artikolu 10(1), punt (b) għandu jkun ta’ EUR 4 286.”;

                           (b)

                           l-ewwel subparagrafu tal-paragrafu 3 huwa sostitwit b’dan li ġej:
                           “L-ammont massimu annwali li jista’ jiġi rimborżat għall-ispejjeż tal-ivvjaġġar li jkunu effettivament inkorsi mill-presidenti ta’ kumitati jew ta’ sottokumitati li jivvjaġġaw sabiex jattendu konferenzi jew avvenimenti li jittrattaw kwistjoni ta’ interess Ewropew fl-ambitu tar-responsabilità tal-kumitat jew is-sottokumitat tagħhom u li jkollhom dimensjoni parlamentari, għandu jkun ta’ EUR 4 286. Parteċipazzjoni bħal din għandha teħtieġ awtorizzazzjoni minn qabel mill-President tal-Parlament, wara li ssir verifika li jkunu disponibbli l-approprjazzjonijiet sal-ammont massimu indikat hawn fuq.”;

               (4)

               Fl-Artikolu 24, il-paragrafu 2 huwa sostitwit b’dan li ġej:
               “2.   Jekk l-attività uffiċjali ssir fit-territorju tal-Unjoni, il-Membru għandu jirċievi allowance ta’ EUR 307 li tingħata f’daqqa u ta’ darba.”;

               (5)

               Fl-Artikolu 26, il-paragrafu 2 huwa sostitwit b’dan li ġej:
               “2.   L-ammont tal-allowance ta’ kull xahar skont l-Artikolu 25 għandu jkun ta’ EUR 4 342.”;

               (6)

               Fl-Artikolu 33, il-paragrafu 4 huwa sostitwit b’dan li ġej:
               “4.   L-ammont massimu li jista’ jitħallas fix-xahar fir-rigward tal-membri tal-istaff personali msemmija fl-Artikolu 34 għandu jkun ta’ EUR 24 164.”.

         Artikolu 2
   Din id-Deċiżjoni għandha tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Din id-Deċiżjoni għandha tapplika mill-1 ta’ Jannar 2017, bl-eċċezzjoni tal-Artikolu 1(6), li għandu japplika mil-1 ta’ Lulju 2016.

      (1)  Id-Deċiżjoni 2005/684/KE, Euratom tal-Parlament Ewropew tat-28 ta’ Settembru 2005 li tadotta l-istatut għall-membri tal-Parlament Ewropew (ĠU L 262, 7.10.2005, p. 1).

      (2)  Id-Deċiżjoni tal-Bureau tal-Parlament Ewropew tad-19 ta’ Mejju u tad-9 ta’ Lulju 2008 dwar miżuri ta’ implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).

      (3)  ĠU L 56, 4.3.1968, p. 1.


Avviż Legali Importanti

|

32005D0272

Id-Deċiżjoni tal-Kunsill ta’ l- 14 ta’ Marzu 2005 dwar il-konklużjoni ta’ ftehim bilaterali bejn il-Komunità Ewropea u r-Repubblika tas-Serbja dwar il-kummerċ tal-prodotti tat-tessuti

Official Journal L 090 , 08/04/2005 P. 0035 - 0035 Official Journal L 159 , 13/06/2006 P. 0327 - 0327

		Id-Deċiżjoni tal-Kunsillta’ l- 14 ta’ Marzu 2005dwar il-konklużjoni ta’ ftehim bilaterali bejn il-Komunità Ewropea u r-Repubblika tas-Serbja dwar il-kummerċ tal-prodotti tat-tessuti(2005/272/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Il-Kummissjoni nnegozjat għan-nom tal-Komunità ftehim bilaterali dwar il-kummerċ dwar il-prodotti tat-tesssuti mar-Repubblika tas-Serbja.(2) Il-Ftehim għandu jiġi approvat għan-nom tal-Komunità;IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u r-Repubblika tas-Serbja dwar il-kummerċ tal-prodotti tat-tessuti huwa b’dan approvat għan-nom tal-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b’dan awtorizzat jinnomina l-persuna jew persuni mogħtija s-setgħa jiffirmaw, għan-nom tal-Komunità, il-Ftehim sabiex tintrabat il-Komunità.Magħmula fi Brussell, nhar 14 ta’ Marzu 2005.Ghall-KunsilllIl-PresidentF. Boden--------------------------------------------------


title: 2009/804/KE: Deċiżjoni tal-Kunsill tad- 9 ta’ Ottubru 2009 li tħassar il-ftehimiet bejn il-Komunità Ewropea tal-Faħam u tal-Azzar u l-Konfederazzjoni Żvizzera

text:
               4.11.2009

               MT

               Il-Ġurnal Uffiċjali tal-Unjoni Ewropea

               L 288/18

         DEĊIŻJONI TAL-KUNSILL
   tad-9 ta’ Ottubru 2009
   li tħassar il-ftehimiet bejn il-Komunità Ewropea tal-Faħam u tal-Azzar u l-Konfederazzjoni Żvizzera
   (2009/804/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien mal-ewwel sentenza tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Billi:

               (1)

               Bis-saħħa tal-Artikolu 97 tiegħu, it-Trattat li jistabbilixxi l-Komunità Ewropea tal-Faħam u l-Azzar (KEFA) li skada fit-23 ta’ Lulju 2002.

               (2)

               Segwenti d-Deċiżjoni 2002/595/KE tar-rappreżentanti tal-Gvernijiet tal-Istati Membri tal-Komunitajiet Ewropej fi ħdan il-Kunsill (1), id-drittijiet u l-obbligi li jirriżultaw minn ftehimiet internazzjonali konklużi mill-KEFA ma’ pajjiżi terzi ġew trażmessi lill-Komunità Ewropea. Bid-Deċiżjoni 2002/596/KE tal-Kunsill (2), il-Komunità daħlet fid-drittijiet u l-obbligi li kienu jirriżultaw minn dawn il-ftehimiet.

               (3)

               Peress illi skada t-Trattat tal-KEFA, ż-żamma ta’ sistema partikolari għall-prodotti tal-faħam u l-azzar m’għadhiex ġustifikata.

               (4)

               It-tħassir tal-ftehimiet bejn il-KEFA u l-Konfederazzjoni Żvizzera tifforma parti mill-miżuri għat-titjib tal-leġislazzjoni,

         IDDEĊIEDA KIF ĠEJ:
   Artikolu 1
   Il-ftehimiet internazzjonali li ġejjin bejn il-Komunità Ewropea tal-Faħam u tal-Azzar u l-Konfederazzjoni Żvizzera għandhom jiġu mħassra bi qbil komuni:

               1.

               Il-Ftehim ta’ konsultazzjoni tas-7 ta’ Mejju 1956 bejn l-Awtorità Għolja tal-Komunità Ewropea tal-Faħam u tal-Azzar u l-Konfederazzjoni Żvizzera (3);

               2.

               Il-Ftehim tat-22 ta’ Lulju 1972 bejn l-Istati Membri tal-Komunità Ewropea tal-Faħam u tal-Azzar u l-Konfederazzjoni Żvizzera (4);

               3.

               Il-Ftehim addizzjonali tat-22 ta’ Lulju 1972 fuq il-validità għall-Prinċipalità tal-Liechtenstein tal-ftehim bejn l-Istati Membri tal-Komunità Ewropea tal-Faħam u l-Azzar u l-Konfederazzjoni Żvizzera (5),

         u l-ftehimiet u l-protokolli supplementari u addizzjonali relatati kollha.
   Artikolu 2
   Il-Kummissjoni hija b’dan awtorizzata li twieġeb għan-Note Verbale tal-Missjoni Żvizzera għall-Komunitajiet Ewropej tal-10 ta’ Novembru 2004 bin-Note Verbale li tinsab fl-Anness ta’ din id-Deċiżjoni.

      Magħmul fi Brussell, id-9 ta’ Ottubru 2009.

            Għall-Kunsill

            Il-President

         Å. TORSTENSSON

      (1)  Deċiżjoni 2002/595/KE tar-rappreżentanti tal-gvernijiet tal-Istati Membri tal-Komunitajiet Ewropej fi ħdan il-Kunsill tad-19 ta’ Lulju 2002 dwar il-konsegwenzi tal-iskadenza tat-Trattat tal-Komunità Ewropea tal-Faħam u l-Azzar (KEFA) dwar ftehimiet internazzjonali konklużi mill-KEFA (ĠU L 194, 23.7.2002, p. 35).

      (2)  Deċiżjoni 2002/596/KE tad-19 ta’ Lulju 2002 dwar il-konsegwenzi tal-iskadenza tat-Trattat tal-Komunità Ewropea tal-Faħam u l-Azzar (KEFA) dwar ftehimiet internazzjonali konklużi mill-KEFA (ĠU L 194, 23.7.2002, p. 36).

      (3)  ĠU 7, 21.2.1957, p. 85/57.

      (4)  ĠU L 350, 19.12.1973, p. 13.

      (5)  ĠU L 350, 19.12.1973, p. 29.

      ANNESS

         NOTE VERBALE

      Il-Kummissjoni tal-Komunitajiet Ewropej issellem lill-Missjoni Żvizzera għall-Komunitajiet Ewropej u għandha l-unur tgħarrafha li rċeviet in-nota tagħha tal-10 ta’ Novembru 2004 dwar l-abrogazzjoni ta’ diversi Ftehimiet konklużi bejn il-Konfederazzjoni Żvizzera u l-Komunità Ewropea tal-Faħam u l-Azzar, li kienet tgħid dan li ġej:
      “Il-Missjoni Żvizzera għall-Komunitajiet Ewropej issellem lill-Kummissjoni tal-Komunitajiet Ewropej u, b’riferiment għall-Ftehim ta’ konsultazzjoni tas-7 ta’ Mejju 1956 bejn il-Konfederazzjoni Żvizzera u l-Awtorità Għolja tal-Komunità Ewropea tal-Faħam u tal-Azzar, kif ukoll għall-Ftehim tat-22 ta’ Lulju 1972 bejn il-Konfederazzjoni Żvizzera u l-Istati Membri tal-Komunità Ewropea tal-Faħam u tal-Azzar u l-ftehimiet u l-protokolli supplementari u addizzjonali relatati kollha, għandha l-unur li tgħarrafha b’dan li ġej:
      Fid-19 ta’ Lulju 2002, il-Kunsill tal-Unjoni Ewropea ddeċieda li jittrasferixxi lill-Komunità Ewropea d-drittijiet u l-obbligi li jirriżultaw mill-ftehimiet internazzjonali konklużi mill-Komunità Ewropea tal-Faħam u l-Azzar (KEFA). Meta, fit-23 ta’ Lulju 2002, il-KEFA ma baqgħetx teżisti, id-dispożiżżjonijiet tal-Ftehimiet li kienu jorbtuha mal-Konfederazzjoni Żvizzera tilfu kull applikazzjoni prattika. Il-Missjoni għandha l-unur tipproponi lill-Kummissjoni biex il-Ftehimiet li ġejjin jiġu abrogati bi ftehim komuni, skont l-Artikolu 54 b tal-Konvenzjoni ta’ Vjenna dwar il-Liġi tat-Trattati:

                  —

                  il-Ftehim ta’ konsultazzjoni tas-7 ta’ Mejju 1956 bejn il-Konfederazzjoni Żvizzera u l-Awtorità Għolja tal-Komunità Ewropea tal-Faħam u tal-Azzar

                  —

                  il-Ftehim tat-22 ta’ Lulju 1972 bejn il-Konfederazzjoni Żvizzera u l-Istati Membri tal-Komunità Ewropea tal-Faħam u tal-Azzar

                  —

                  il-Protokoll Addizzjonali tas-17 ta’ Lulju 1980 għall-Ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u tal-Azzar wara l-Adeżjoni tar-Repubblika Ellenika fil-Komunità

                  —

                  il-Ftehim addizzjonali tat-22 ta’ Lulju 1972 fuq il-validità għall-Prinċipalità tal-Liechtenstein tal-ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u l-Azzar (b’att finali u dikjarazzjoni)

                  —

                  il-Protokoll Supplementari tas-17 ta’ Lulju 1980 għall-Ftehim addizzjonali fuq il-validità għall-Prinċipalità tal-Liechtenstein tal-Ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u l-Azzar wara l-Adeżjoni tar-Repubblika Ellenika fil-Komunità

                  —

                  il-Protokoll Addizzjonali għall-Ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u tal-Azzar, wara l-implimentazzjoni tas-Sistema Armonizzata ta’ Deskrizzjoni u Kodifikazzjoni tal-Merkanzija

                  —

                  il-Protokoll Supplementari għall-Ftehim addizzjonali fuq il-validità għall-Prinċipalità tal-Liechtenstein tal-Ftehim bejn l-Istati Membri tal-Komunità Ewropea tal-Faħam u l-Azzar u l-Konfederazzjoni Żvizzera wara l-implimentazzjoni tas-Sistema Armonizzata ta’ Deskrizzjoni u Kodifikazzjoni tal-Merkanzija

                  —

                  il-Protokoll Addizzjonali għall-Ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u tal-Azzar, wara l-Adeżjoni tar-Renju ta’ Spanja u tar-Repubblika Portugiża fil-Komunità

                  —

                  it-Tieni Protokoll Addizzjonali għall-Ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u tal-Azzar, wara l-Adeżjoni tar-Renju ta’ Spanja u tar-Repubblika Portugiża fil-Komunità

                  —

                  il-Protokoll Supplementari għall-Ftehim addizzjonali fuq il-validità għall-Prinċipalità tal-Liechtenstein tal-Ftehim bejn il-Konfederazzjoni Żvizzera u l-Istati Membri tal-Komunità Ewropea tal-Faħam u l-Azzar wara l-Adeżjoni tar-Renju ta’ Spanja u tar-Repubblika Portugiża fil-Komunità

            u l-ftehimiet supplementari u addizzjonali relatati kollha.
      Jekk il-Kummissjoni taqbel ma’ din il-proposta, il-Missjoni tipproponi li din in-Nota u t-tweġiba tal-Kummissjoni għandhom jikkostitwixxu ftehim li jabroga l-Ftehimiet imsemmija, li għandu jidħol fis-seħħ l-għada tan-notifika tat-tweġiba tal-Komunità.”
      Il-Kummissjoni għandha l-unur li tavża lill-Missjoni li, bis-saħħa tad-Deċiżjoni tal-Kunsill tad-9 ta’ Ottubru 2009, hija taċċetta, f’isem il-Komunità Ewropea, il-proposta li l-Ftehimiet hawn fuq imsemmija jiġu abrogati.
      Il-proposta tal-Missjoni u din in-nota għaldaqstant jikkostitwixxu ftehim fuq l-abrogazzjoni tal-Ftehimiet imsemmijin li għandu jidħol fis-seħħ l-għada tan-notifika ta’ din it-tweġiba.
      Il-Prinċipalità tal-Liechtenstein għandha tiġi informata bl-abrogazzjoni ta’ dawn il-ftehimiet.
      Il-Kummissjoni tieħu din l-okkażjoni biex iġġedded l-assigurazzjonijiet tal-ogħla konsiderazzjonijiet tagħha lill-Missjoni.
      Brussell,


title: Deċiżjoni tal-Kummissjoni tal-15 ta’ Novembru 2016 li tistabbilixxi l-pożizzjoni li għandha tittieħed f’isem il-Komunità Ewropea tal-Enerġija Atomika fil-Kunsill ta’ Stabbilizzazzjoni u ta’ Assoċjazzjoni stabbilit mill-Ftehim ta’ Stabbilizzazzjoni u ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, min-naħa waħda, u l-Kosovo, min-naħa l-oħra, fir-rigward tad-Deċiżjoni tal-Kunsill Stabbilizzazzjoni u Assoċjazzjoni li tadotta r-regoli ta’ proċedura tiegħu

text:
                  3.12.2016

                  MT

                  Il-Ġurnal Uffiċjali tal-Unjoni Ewropea

                  C 453/7

            DEĊIŻJONI TAL-KUMMISSJONI
      tal-15 ta’ Novembru 2016
      li tistabbilixxi l-pożizzjoni li għandha tittieħed f’isem il-Komunità Ewropea tal-Enerġija Atomika fil-Kunsill ta’ Stabbilizzazzjoni u ta’ Assoċjazzjoni stabbilit mill-Ftehim ta’ Stabbilizzazzjoni u ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, min-naħa waħda, u l-Kosovo, min-naħa l-oħra, fir-rigward tad-Deċiżjoni tal-Kunsill Stabbilizzazzjoni u Assoċjazzjoni li tadotta r-regoli ta’ proċedura tiegħu
      (2016/C 453/10)
      IL-KUMMISSJONI EWROPEA,
      Wara li kkunsidrat it-Trattat li jistabbilixxi l-Komunità Ewropea għall-Enerġija Atomika, u partikolarment l-Artikolu 101(3) tiegħu,
      Billi:

                  (1)

                  L-Artikolu 126 tal-Ftehim ta’ Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, min-naħa waħda, u l-Kosovo (*1), min-naħa l-oħra (“il-Ftehim”), jistabbilixxi Kunsill ta’ Stabbilizzazzjoni u ta’ Assoċjazzjoni.

                  (2)

                  L-Artikolu 127(2) tal-Ftehim jipprevedi li l-Kunsill ta’ Stabbilizzazzjoni u ta’ Assoċjazzjoni jadotta r-regoli ta’ proċedura tiegħu.

                  (3)

                  L-Artikolu 129(1) tal-Ftehim jipprevedi li l-Kunsill ta’ Stabbilizzazzjoni u ta’ Assoċjazzjoni jkun megħjun minn Kumitat ta’ Stabbilizzazzjoni u ta’ Assoċjazzjoni (“il-Kumitat”).

                  (4)

                  L-Artikolu 129(2) tal-Ftehim jipprevedi wkoll li l-Kunsill ta’ Stabbilizzazzjoni u ta’ Assoċjazzjoni, fir-regoli ta’ proċedura tiegħu, jiddetermina d-doveri tal-Kumitat u li l-Kunsill ta’ Stabbilizzazzjoni u ta’ Assoċjazzjoni jista’ jiddelega xi poteri minn tiegħu lill-Kumitat.

                  (5)

                  L-Artikolu 131 tal-Ftehim jipprevedi li l-Kunsill ta’ Stabbilizzazzjoni u ta’ Assoċjazzjoni jista’ jiddeċiedi li jistabbilixxi xi kumitati jew korpi speċjali oħra li jistgħu jassistuh fit-twettiq tad-dmirijietu. Dan jipprevedi wkoll li l-Kunsill ta’ Stabbilizzazzjoni u ta’ Assoċjazzjoni, fir-regoli ta’ proċedura tiegħu, jiddetermina l-konfigurazzjoni u d-dmirijiet ta’ tali kumitati u korpi, u kif jiffunzjonaw,

            IDDEĊIEDA KIF ĠEJ:
      Artikolu Uniku
      Il-pożizzjoni li għandha tiġi adottata f’isem il-Komunità Ewropea tal-Enerġija Atomika, fil-Kunsill ta’ Stabbilizzazzjoni u Assoċjazzjoni stabbilit mill-Artikolu 126 tal-Ftehim fir-rigward tad-Deċiżjoni ta’ dan il-Kunsill ta’ Stabbilizzazzjoni u Assoċjazzjoni li tadotta r-regoli ta’ proċedura tiegħu tkun ibbażata fuq l-abbozz tad-Deċiżjoni tal-Kunsill ta’ Stabbilizzazzjoni u Assoċjazzjoni, anness mad-Deċiżjoni (UE) 2016/1232 tat-18 ta’ Lulju 2016 li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill ta’ Stabbilizzazzjoni u Assoċjazzjoni stabbilit mill-Ftehim ta’ Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra, dwar Deċiżjoni tal-Kunsill ta’ Stabbilizzazzjoni u Assoċjazzjoni li tadotta r-regoli ta’ poċedura tiegħu (1).
      Emendi minuri għal din id-Deċiżjoni jistgħu jintlaqgħu mingħajr deċiżjoni ulterjuri tal-Kummissjoni.

         Magħmul fi Brussell, il-15 ta’ Novembru 2016.

               Għall-Kummissjoni

            Johannes HAHN

               Membru tal-Kummissjoni

         (*1)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  ĠU L 202, 28.7.2016, p. 27.


title: Deċiżjoni (UE) 2017/1720 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/319

         DEĊIŻJONI (UE) 2017/1720 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0050/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (UE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (4), u b'mod partikolari l-Artikolu 21 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0146/2017),

               1.

               Jagħti l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali għall-implimentazzjoni tal-baġit tal-Aġenzija għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 203.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 53, 22.2.2007, p. 1.

      (5)  ĠU L 328, 7.12.2013, p. 42.


title: 2012/545/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima II — Il-Kunsill

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/22

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima II — Il-Kunsill
   (2012/545/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropeja għas-sena finanzjarja 2010 — (COM(2011) 473 — C7-0258/2011) (2),

               —

               wara li kkunsidra r-rapport annwali tal-Kunsill għall-awtorità ta’ kwittanza dwar l-awditjar intern imwettaq fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu awditjati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra d-Deċiżjoni Nru 31/2008 tas-Segretarju Ġenerali tal-Kunsill/Rappreżentant Għoli għall-Politika Barranija u tas-Sigurtà Komuni dwar ir-rimborż tal-ispejjeż tal-ivvjaġġar tad-delegati tal-Membri tal-Kunsill (6),

               —

               wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006 dwar id-dixxiplina baġitarja u l-ġestjoni finanzjarja soda (7),

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0095/2012),

               1.

               Jiddiferixxi d-deċiżjoni tiegħu dwar l-għoti ta’ kwittanza lis-Segretarju Ġenerali tal-Kunsill dwar l-implimentazzjoni tal-baġit tal-Kunsill għas-sena finanzjarja 2010;

               2.

               Jippreżenta l-kummenti u r-riżervi tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni u r-Riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.

      (6)  Deċiżjoni li toħroġ mir-Regoli ta’ Proċedura tal-Kunsill tat-22 ta’ Lulju 2002 (ĠU L 230, 28.8.2002, p. 7).

      (7)  ĠU C 139, 14.6.2006, p. 1.
    ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/23

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi il-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima II — Il-Kunsill
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2010 (COM(2011) 473 — C7-0258/2011) (2),

               —

               wara li kkunsidra r-rapport annwali tal-Kunsill għall-awtorità ta’ kwittanza dwar l-awditjar intern imwettaq fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu awditjati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra d-Deċiżjoni Nru 31/2008 tas-Segretarju Ġenerali tal-Kunsill/Rappreżentant Għoli għall-Politika Barranija u tas-Sigurtà Komuni dwar ir-rimborż tal-ispejjeż tal-ivvjaġġar tad-delegati tal-Membri tal-Kunsill (6),

               —

               wara li kkunsidra l-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-17 ta’ Mejju 2006 dwar id-dixxiplina baġitarja u l-ġestjoni finanzjarja soda (7),

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0095/2012),

               1.

               Jiddiferixxi d-deċiżjoni tiegħu dwar l-għoti ta’ kwittanza lis-Segretarju Ġenerali tal-Kunsill dwar l-implimentazzjoni tal-baġit tal-Kunsill għas-sena finanzjarja 2010, skont is-setgħa tal-Parlament li juża ż-żewġ skadenzi tal-kalendarju tal-għoti ta’ kwittanza sabiex, f’dan il-każ, jilħaq ftehim eventwali mal-Presidenza fil-kariga;

               2.

               Jieħu nota tal-fatt li, fir-rapport annwali tagħha tal-2010, il-Qorti tal-Awdituri stmat li, abbażi tax-xogħol tal-awditjar tagħha, il-ħlasijiet tas-sena li ntemmet fil-31 ta’ Diċembru 2010 għan-nefqa amministrattiva u nefqiet oħra tal-istituzzjonijiet u tal-korpi kienu ħielsa, meta meqjusa flimkien, minn żbalji materjali; jenfasizza li r-rata ta’ żball l-aktar probabbli hija valutata, fis-settur “nefqa amministrattiva”, li b’mod ġenerali kienet 0,4 % (paragrafi 7.9 u 7.10);

               3.

               Jirrikonoxxi li rċieva għadd ta’ dokumenti għall-proċedura ta’ kwittanza 2010 (id-dikjarazzjonijiet finanzjarji finali tal-2010 li jinkludu l-kontijiet, rapport dwar l-attività finanzjarja u sommarju tal-awditjar intern għall-2010); għadu qed jistenna d-dokumenti meħtieġa kollha għal kwittanza (inkluż l-awditjar intern sħiħ tal-2010);

               4.

               Jawspika li l-Parlament jirċievi r-Rapport Annwali ta’ Attività sħiħ; jinsisti li r-Rapport Annwali ta’ Attività jipprovdi wkoll tabella eżawrjenti tat-total tar-riżorsi umani għad-dispożizzjoni tal-Kunsill, imqassma skont il-kategorija, il-grad, is-sess, il-parteċipazzjoni fit-taħriġ professjonali u ċ-ċittadinanza;

               5.

               Jenfasizza li fir-rapport annwali tagħha għall-2010, il-Qorti tal-Awdituri kkritikat il-finanzjament tal-proġett tal-bini “Residence Palace” minħabba xi antiċipi (paragrafu 7.19); jinnota li l-Qorti tal-Awdituri sabet li matul il-perjodu 2008-2010, is-somma totali tal-antiċipi mħallsa mill-Kunsill laħqet is-somma ta’ EUR 235 000 000; jinnota li t-total tħallas minn linji baġitarji mhux użati biżżejjed; jinnota li “mhux użati biżżejjed” huwa t-terminu politikament korrett għal “ibbaġitjar żejjed”; jenfasizza li fl-2010, il-Kunsill żied il-linja baġitarja “Akkwist ta’ proprjetà immobbli” b’EUR 40 000 000;

               6.

               Jinnota l-ispjegazzjoni tal-Kunsill dwar il-fatt li l-approprjazzjonijiet saru disponibbli permezz ta’ trasferimenti baġitarji awtorizzati mill-awtorità tal-baġit skont il-proċeduri previsti fl-Artikoli 22 u 24 tar-Regolament Finanzjarju;

               7.

               Jaqbel mal-Qorti tal-Awdituri li din il-proċedura tagħmel ħsara lill-prinċipju baġitarju tal-preċiżjoni, minkejja l-iffrankar miksub fil-ħlas tal-kera;

               8.

               Jinnota t-tweġiba tal-Kunsill li l-ammonti għal-linji baġitarji għall-ispejjeż tal-interpretazzjoni u tal-ivvjaġġar tad-delegazzjonijiet għandhom ikunu aktar konformi mal-konsum reali u jitlob li jsir ippjanar baġitarju aħjar sabiex jiġu evitati l-prattiki attwali fil-futur;

               9.

               Ifakkar lill-Qorti tal-Awdituri fit-talba tal-Parlament biex twettaq valutazzjoni fil-fond tas-sistemi superviżorji u ta’ kontroll fil-Kunsill, simili għall-valutazzjonijiet li wettqet fil-Qorti tal-Ġustizzja, l-Ombudsman Ewropew u l-Kontrollur Ewropew għall-Protezzjoni tad-Data waqt it-tħejjija tar-Rapport Annwali tal-Qorti tal-Awdituri għas-sena finanzjarja 2010;

               10.

               Jiddeplora d-diffikultajiet li nstabu fil-proċeduri ta’ kwittanza għas-snin finanzjarji 2007, 2008 u 2009, li kienu dovuti għan-nuqqas ta’ rieda tal-Kunsill li jieħu sehem fi djalogu miftuħ u formali mal-Kumitat għall-Kontroll tal-Baġit kif ukoll li jwieġeb il-mistoqsijiet tal-Kumitat; ifakkar li l-Parlament irrifjuta li jagħti l-kwittanza lis-Segretarju Ġenerali tal-Kunsill għall-implimentazzjoni tal-baġit tal-Kunsill għas-sena finanzjarja 2009 għar-raġunijiet li ġew speċifikati fir-riżoluzzjonijiet tiegħu tal-10 ta’ Mejju 2011 (8) u tal-25 ta’ Ottubru 2011 (9);

               11.

               Itenni l-fehma tiegħu li l-kontribwenti Ewropej għandhom kull dritt jistennew li l-baġit tal-Unjoni kollu kemm hu, inklużi l-fondi kollha ġestiti b’mod awtonomu mill-istituzzjonijiet u l-aġenziji indipendenti tagħha, għandu jkun soġġett għal skrutinju pubbliku sħiħ;

               12.

               Jiddeplora l-fatt li l-Kunsill jemmen li - unikament fost l-istituzzjonijiet tal-Unjoni Ewropea - mhuwiex responsabbli għall-użu tiegħu tal-fondi mqiegħda għad-dispożizzjoni tiegħu;

               13.

               Jinnota li d-difett fl-argument tal-Kunsill skont liema l-għoti tal-kwittanza lill-Kummissjoni għandu jkun interpretat bħala l-għoti tal-kwittanza lill-baġit tal-Unjoni kollu kemm hu, inklużi partijiet tal-baġit użati mill-Kunsill, jidher mill-adeżjoni inkonsistenti tiegħu għall-pożizzjoni li l-Kummissjoni m’għandux ikollha s-setgħa li tissorvelja u tiġġestixxi l-baġit tiegħu; jemmen li l-unika riżoluzzjoni loġika ta’ dan il-kunflitt hija li l-Kunsill jew jistieden lill-Kummissjoni tieħu l-kontroll tal-finanzi tiegħu, inkella li jieħu sehem bis-sħiħ fi proċedura ta’ kwittanza standard li neċessarjament trid issegwi mutatis mutandis il-proċeduri kollha mill-istituzzjonijiet kollha l-oħra tal-Unjoni Ewropea;

               14.

               Itenni l-fatt li l-Parlament għadu qed jistenna t-tweġiba tal-Kunsill dwar l-azzjonijiet u t-talba għal dokumenti msemmija fiż-żewġ riżoluzzjonijiet imsemmija hawn fuq; jistieden lis-Segretarju Ġenerali tal-Kunsill jipprovdi lill-kumitat responsabbli tal-Parlament għall-proċedura ta’ kwittanza tweġibiet bil-miktub komprensivi għall-mistoqsijiet li ġejjin:

                           (a)

                           Rigward id-dibattiti ta’ kwittanza tal-Kunsill preċedenti fil-kumitat kompetenti tal-Parlament, il-Kunsill ma attendiex dawn il-laqgħat regolarment; madankollu, jitqies tal-ikbar importanza li l-Kunsill jattendi sabiex iwieġeb il-mistoqsijiet tal-membri tal-kumitat li jirreferu għall-kwittanza tal-Kunsill. Il-Kunsill jaqbel li jattendi dibattiti futuri dwar il-kwittanza lill-Kunsill fil-kumitat responsabbli tal-Parlament għall-proċedura ta’ kwittanza?

                           (b)

                           Il-Kunsill għaliex ibiddel il-preżentazzjoni/format tal-awditjar intern kull sena? L-awditjar intern għaliex hu daqshekk qasir, ġeneriku u ftit li xejn preċiż kull sena? Mill-kwittanza tal-2010 ’l quddiem il-Kunsill jista’ jippreżenta l-awditjar intern f’lingwa(i) oħra minbarra l-Franċiż?

                           (c)

                           Twettaq awditjar estern? Jekk hu l-każ, jista’ jarah il-Kumitat tal-Parlament responsabbli għall-proċedura ta’ kwittanza? Jekk ma jeżistix awditjar estern, il-Kunsill għaliex għażel li ma jwettaqx wieħed?

                           (d)

                           S’issa, l-attività tal-Kunsill implikat kofinanzjament mal-Kummissjoni, li ra żieda wara d-dħul fis-seħħ tat-Trattat ta’ Lisbona. X’sistemi ta’ kontroll u awditjar ġew stabbiliti biex tiġi żgurata trasparenza sħiħa? Peress li t-Trattat ta’ Lisbona żied il-kofinanzjament mal-Kummissjoni, il-Kunsill x’jifhem bi “tweġiba għall-mistoqsijiet xierqa”?

                           (e)

                           fir-Rapport Annwali tal-2009 tagħha, il-Qorti tal-Awdituri sabet li fi tnejn minn kull sitt proċeduri ta’ akkwist pubbliku li ġew awditjati, il-Kunsill ma rrispettax ir-regoli tar-Regolament Finanzjarju għall-pubblikazzjoni tar-riżultat tal-proċedura. Il-Kunsill eżamina iktar eżempji ta’ akkwisti pubbliċi simili? Il-proċedura interna ġiet konformi sabiex jiġu evitati każijiet simili fil-futur?

                           (f)

                           Il-persunal tar-Rappreżentati Speċjali tal-Unjoni Ewropea (RSUE): Indika l-persunal (il-persunal kollu, l-organigramma u oħrajn) — għadd ta’ postijiet, grad — għar-RSUE fil-Kunsill għall-2009. B’liema mod u meta se jiġu allokati l-postijiet tal-persunal tar-RSUE bejn il-Kunsill u s-Servizz Ewropew għall-Azzjoni Esterna (SEAE)? X’kien il-baġit tal-ivvjaġġar għal kull wieħed mir-RSUE? Kemm mill-persunal tar-RSUE ġew trasferiti fl-1 ta’ Jannar 2011 għas-SEAE? Kemm se jibqgħu mal-Kunsill u għaliex?

                           (g)

                           Il-Kunsill jenfasizza l-mistoqsijiet baġitarji dwar il-konsegwenzi tat-Trattat ta’ Lisbona fil-punt 2.2 fir-rapport ta’ attività finanzjarja - 11327/2010, FIN 278. Il-Kunsill solva l-problemi relatati man-nefqiet tas-Sur Solana? Liema parti tan-nefqiet taqa’ taħt il-baġit tal-Kunsill u liema parti taqa’ taħt il-baġit tal-Kummissjoni?

                           (h)

                           X’kienu n-nefqiet operattivi, in-nefqiet amministrattivi, tal-persunal, tal-bini, eċċ. previsti mill-Kunsill għall-2009 sabiex jiġi stabbilit ir-Rappreżentant Għoli/Viċi President tal-Kummissjoni (RGħ/VP)?

                           (i)

                           Ir-RGħ/VP bdiet il-mandat tagħha fl-1 ta’ Diċembru 2009. L-ispejjeż kif tqassmu bejn il-Kunsill u l-Kummissjoni (għall-persunal, l-ivvjaġġar, eċċ.)? Il-Kunsill kif ipprepara l-baġit għar-RGħ/VP għall-2010? Liema linji baġitarji u ammonti kienu riżervati għall-attivitajiet tagħha?

                           (j)

                           L-ispazju tal-uffiċċji li se jsir disponibbli fil-proċess tat-trasferiment tal-persunal lis-SEAE kif ser jaffettwa l-pjanijiet tal-Kunsill għall-bini? Saru xi arranġamenti għall-użu sussegwenti ta’ spazju ta’ uffiċċji bħal dan? X’inhi l-ispiża antiċipata għat-trasferiment? Is-sejħiet għal offerti għat-trasferiment (jekk kien hemm) meta ġew ippubblikati?

                           (k)

                           X’kienet in-nefqa amministrattiva u operattiva relatata mal-kompiti tal-Politika Estera u ta’ Sigurtà Komuni (PESK)/il-Politika ta’ Sigurtà u ta’ Difiża Komuni (PSDK), li kienu tal-inqas parzjalment iffinanzjati mill-baġit tal-Unjoni fl-2009? X’kien l-ammont totali tan-nefqa tal-PESK fl-2009? Il-Kunsill jista’ jidentifika tal-inqas il-missjonijiet ewlenin u l-ispiża tagħhom fl-2009?

                           (l)

                           X’kienet l-ispiża tal-laqgħat għall-gruppi ta’ ħidma tal-Kunsill dwar il-PESK/PSDK fi Brussell u postijiet oħra u fejn saru dawn il-laqgħat?

                           (m)

                           X’kienet in-nefqa amministrattiva relatata mal-implimentazzjoni tal-operazzjonijiet militari tal-PESK/PSDK? X’sehem tal-ammont totali tan-nefqa li rriżultat mill-operazzjonijiet militari tħallas mill-baġit tal-Unjoni?

                           (n)

                           X’kienet in-nefqa amministrattiva implimentata għall-operazzjoni tal-mekkaniżmu “ATHENA”, kemm kienu meħtieġa karigi għal dak il-mekkaniżmu, u xi wħud mill-karigi involuti se jiġu trasferiti lis-SEAE? Dawk li jkollhom il-kariga għal min ikunu qed jaħdmu?

                           (o)

                           Hemm rata baxxa ta’ okkupazzjoni ta’ karigi fil-pjan ta’ stabbiliment tal-Kunsill (91 % fl-2009, 90 % fl-2008). Din ir-rata konsistentement baxxa għandha xi riperkussjonijiet fuq il-funzjonament tas-Segretarjat Ġenerali tal-Kunsill (SĠK)? Is-SĠK jista’ jwettaq il-funzjonijiet kollha tiegħu bir-rata ta’ okkupazzjoni attwali? Ir-rati iktar baxxi ta’ okkupazzjoni huma speċifiċi għal xi servizzi partikolari? Liema huma r-raġunijiet tad-diskrepanza persistenti?

                           (p)

                           X’inhu l-għadd totali ta’ karigi assenjati għall-kompitu ta’ “koordinazzjoni tal-politika” u l-appoġġ amministrattiv (kif definit fir-rapporti annwali tal-iskrining tal-persunal tal-Kummissjoni)? X’inhu l-perċentwal ta’ dawn il-karigi b’relazzjoni mal-għadd totali ta’ karigi?

                           (q)

                           Biex jinkisbu l-objettivi amministrattivi fl-2009 l-Kunsill żied it-teleworking mal-proċeduri ta’ xogħol tiegħu. Il-Kunsill kif jista’ juri l-effiċjenza ta’ din il-proċedura ta’ xogħol? Barra minn hekk, jitlob lill-Kunsill jirrapporta dwar iktar miżuri li ttieħdu f’dan ir-rigward u partikolarment dawk għat-titjib tal-kwalità tal-ġestjoni finanzjarja kif ukoll l-impatt tagħhom;

                           (r)

                           Il-Kunsill żied il-karigi tiegħu bi 15 (8 AD u 7 AST) biex ikopri r-rekwiżiti tal-persunal tal-unità tal-lingwa Irlandiża. Kemm-il membru tal-persunal jaħdem b’lingwi oħra (membri tal-persunal għal kull lingwa)? Hemm diġà persunal impjegat għal u mill-pajjiżi applikanti? Jekk iva — kemm-il kariga hemm (separati skont il-pajjiż u l-lingwa)?

                           (s)

                           Il-“Grupp ta’ Riflessjoni” ġie stabbilit fl-14 ta’ Dicembru 2007, u l-membri tiegħu nħatru fil-15 u s-16 ta’ Ottubru 2008. Liema kienu r-raġunijiet għaliex il-finanzjament meħtieġ ma setax jiġi previst u inkluż fil-Baġit tal-2009? Hu strettament newtrali għall-baġit li trasferiment fil-Baġit tal-2009 mir-riżerva ta’ kontinġenza għal pożizzjoni baġitarja li tiffinanzja struttura konċepita fl-2007? Il-Kunsill alloka EUR 1 060 000 għall-“Grupp ta’ Riflessjoni”. Kemm-il kariga tista’ tiġi allokata għal dan il-grupp?

                           (t)

                           In-nefqiet li jirrigwardaw l-ivvjaġġar tad-delegazzjonijiet għadhom jidhru problematiċi, (ara n-nota tal-Kunsill tal-15 ta’ Ġunju 2010, SGS10 8254, inċiż II, paġna 4). Għaliex dawn in-nefqiet jidhru f’daqshekk linji baġitarji differenti?

                           (u)

                           L-awditjar intern għaliex għadu jsib li hu meħtieġ li jiżdiedu “l-ispejjeż tal-ivvjaġġar tad-delegati u l-ispejjeż tal-interpretazzjoni”, wara kritika kbira fl-aħħar żewġ riżoluzzjonijiet mill-Parlament dwar il-kwittanza tal-Kunsill?

                           (v)

                           Il-Kunsill reġa’ uża r-rata aktar baxxa ta’ nfiq fl-interpretazzjoni biex jiġi pprovdut finanzjament żejjed għall-ispejjeż tal-ivvjaġġar tad-delegazzjonijiet; b’riżultat ta’ dan, l-impenji attwali tal-2009 għall-ispejjeż tal-ivvjaġġar kienu jammontaw għal ammont ħafna inqas mill-baġit inizjali, u inqas minn nofs l-ammont disponibbli wara t-trasferiment (EUR 36 100 000 inizjalment u EUR 48 100 000 disponibbli wara t-trasferiment meta mqabbla ma’ EUR 22 700 000 impenjati). X’kienu r-raġunijiet għal dan it-trasferiment ta’ EUR 12 000 000 (ara r-rapport tal-attività finanzjarja — 11327/2010, FIN 278 — punt 3.3.2, inċiż VI)? Għaliex it-trasferiment mill-interpretazzjoni għall-ispejjeż tal-ivvjaġġar tad-delegati hu stmat bħala EUR 12 000 000 mill-Kunsill fil-paġna 12 u EUR 10 558 362 fil-paġna 13? Għalxiex intuża l-ammont li kien fadal mit-trasferiment mill-interpretazzjoni (l-ammont totali trasferit mill-interpretazzjoni hu ta’ EUR 17 798 362)? Barra minn hekk, jitlob lill-Kunsill jispjega l-ammont kbir ta’ ordnijiet ta’ rkupru li saru qabel l-2009 u li ġew riportati għall-2009 (EUR 12 300 000) kif ukoll l-irkupru li sar mid-dikjarazzjonijiet relatati mal-2007 (EUR 6 300 000);

                           (w)

                           Fl-2009 l-Kunsill, kif kien għamel fl-2008, reġa’ alloka ammont konsiderevoli tal-baġit tiegħu għall-binjiet, partikolarment, biex b’hekk iktar milli rdoppja l-allokazzjonijiet inizjali għall-akkwist tal-Bini Residence Palace (reġa’ alloka EUR 17 800 000 minbarra EUR 15 000 000 ippjanati fil-baġit għall-2009). X’inhuma r-raġunijiet għal dan? Is-SĠK jista’ jipprovdi ċifri konkreti tat-tfaddil li nkiseb b’riżultat ta’ dan? X’kienet in-nefqa ppjanata inizjalment għall-bini Residence Palace? Il-Kunsill hu tal-fehma li l-ispiża prevista inizjalment se tkun eżatta jew tista’ tkun ogħla milli stmat? X’inhuma l-passi previsti għall-finanzjament tal-bini?

                           (x)

                           L-implimentazzjoni tal-baġit tal-Kunsill — approprjazzjonijiet riportati: Il-Kunsill jista’ jippreżenta l-ammont stmat u s-suġġett tal-fatturi li ma waslux sa Ġunju 2010 għas-sena 2009 u għalhekk ġew riportati?

                           (y)

                           Ir-riport għall-2010 tal-approprjazzjonijiet tad-dħul allokat dovut fl-2009 ammonta għal EUR 31 800 000. Dan hu madwar 70 % tad-dħul allokat għall-2009. X’inhuma r-raġunijiet għal dan il-proporzjon kbir ta’ riport? X’ser jiġri jew x’ġara rigward dan id-dħul fl-2010?

                           (z)

                           Xi tfisser “dotazzjoni teknika ta’ EUR 25 000 000 għat-tnedija tal-Kunsill Ewropew 2010”? (ara r-rapport dwar l-attività finanzjarja — 11327/2010, FIN 278 — punt 3.1, inċiż IV);

                           (aa)

                           X’inhu l-livell ta’ kunfidenzjalità tal-baġit tal-Kunsill speċifikat bid-diversi linji baġitarji?

                           (ab)

                           Il-Kunsill jista’ jindika l-miżuri speċifiċi li ttieħdu biex tittejjeb il-kwalità tal-ġestjoni finanzjarja tal-Kunsill, partikolarment rigward il-punti li tqajmu fil-paragrafu 5 tar-riżoluzzjoni tal-Parlament tal-25 ta’ Novembru 2009 (10), li takkumpanja d-deċiżjoni tiegħu dwar il-kwittanza tal-Kunsill għas-sena finanzjarja 2007?

                           (ac)

                           Jistieden lis-Segretarju Ġenerali tal-Kunsill jagħti lill-Kumitat tal-Parlament responsabbli għall-proċedura ta’ kwittanza d-dokumenti li ġejjin:

                                       —

                                       il-lista sħiħa tat-trasferimenti baġitarji li jirrigwardaw il-baġit tal-2009 tal-Kunsill;

                                       —

                                       dikjarazzjoni bil-miktub dwar l-ispejjeż tal-Kunsill għall-missjonijiet imwettqa mir-RSUE,

                                       —

                                       id-dikjarazzjoni tal-Istati Membri għall-2007 (ara r-rapport dwar l-attività finanzjarja — 11327/2010, FIN 278 — punt 3.2.2, inċiż II); kif ukoll

                                       —

                                       ir-rapport tal-“Grupp ta’ Riflessjoni” sabiex ikun jista’ jifhem għaliex rapport bħal dan jiswa EUR 1 060 000 (ara r-rapport dwar l-attività finanzjarja — 11327/2010, FIN 278 — punt 2);

               15.

               Jinnota r-risposta tal-Kummissjoni tal-25 ta’ Novembru 2011 għall-ittra tal-President tal-Kumitat għall-Kontroll tal-Baġit, fejn il-Kummissjoni ddikjarat bħala xieraq li l-Parlament ikompli bl-għoti, bil-posponiment jew bir-rifjut tal-kwittanza lill-istituzzjonijiet l-oħra bħalma kien qiegħed isir sa issa;

               16.

               Ifakkar li, fil-31 ta’ Jannar 2012, il-President tal-Kumitat għall-Kontroll tal-Baġit bagħat ittra lill-Presidenza attwali tal-Kunsill, fejn jenfasizza x-xewqa tiegħu li jistabbilixxi d-djalogu politiku u jikkomunika mistoqsijiet addizzjonali mill-Kumitat tal-Parlament rigward il-kwittanza tal-Kunsill; għaldaqstant, jittama li l-Kunsill jagħti lill-kumitat kompetenti għall-proċedura ta’ kwittanza tweġiba għall-kwestjonarju — mehmuż mal-ittra tal-President - qabel id-dibattitu fil-plenarja;

               17.

               Madankollu, jiddispjaċih li l-Kunsill irrifjuta jattendi kull laqgħa uffiċjali tal-Kumitat għall-Kontroll tal-Baġit b’rabta mal-kwittanza tiegħu;

               18.

               Jenfasizza d-dritt tal-Parlament, fuq rakkomandazzjoni tal-Kunsill, li jagħti kwittanza, skont il-proċedura prevista mit-Trattat dwar il-Funzjonament tal-Unjoni Ewropea, li għandha tiġi interpretata fid-dawl tal-kuntest u l-fini tagħha, li tikkonsisti fit-tressiq tal-implimentazzjoni tal-baġit kollu tal-Unjoni Ewropea għall-kontroll u l-iskrutinju parlamentari mingħajr eċċezzjoni, u li jagħti kwittanza b’mod awtonomu mhux biss fir-rigward tat-taqsima tal-baġit implimentata mill-Kummissjoni, iżda wkoll fir-rigward tat-taqsimiet tal-baġit implimentati mill-istituzzjonijiet l-oħra, kif imsemmi fl-Artikolu 1 tar-Regolament Finanzjarju;

               19.

               Jinnota li l-Kunsill għandu jkun trasparenti u responsabbli għalkollox fir-rigward taċ-ċittadini Ewropej għall-fondi fdati lilu bħala istituzzjoni tal-Unjoni jinsisti li dan ifisser li l-Kunsill irid jipparteċipa bis-sħiħ u b’bona fide fil-proċess annwali tal-kwittanza:

                           —

                           billi jwieġeb fid-dettall għall-kwestjonarju annwali mħejji mill-Kumitat parlamentari rilevanti;

                           —

                           billi jwieġeb fid-dettall għall-kwestjonarju annwali mħejji mill-Kumitat parlamentari rilevanti;

                           —

                           billi jkun rappreżentat fil-laqgħat rilevanti kollha tal-Kumitat meta l-kwittanza tkun qed tiġi diskussa;

               20.

               Jemmen li l-kooperazzjoni interistituzzjonali bejn il-Parlament u l-Kunsill hija ta’ importanza fundamentali fis-superviżjoni tal-implimentazzjoni tal-baġit tal-Unjoni; f’dan ir-rigward, jitlob lill-Kunsill jipprovdi t-tweġibiet għall-kwestjonarju pendenti mressaq mill-Parlament;

               21.

               Jitlob lill-Kunsill jiddiskuti l-kwittanza annwali tal-baġit ġenerali tal-Unjoni waqt parti pubblika tal-laqgħa tal-Kunsill.

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.

      (6)  Deċiżjoni li toħroġ mir-Regoli ta’ Proċedura tal-Kunsill tat-22 ta’ Lulju 2002 (ĠU L 230, 28.8.2002, p. 7).

      (7)  ĠU C 139, 14.6.2006, p. 1.

      (8)  ĠU L 250, 27.9.2011, p. 25.

      (9)  ĠU L 313, 26.11.2011, p. 13.

      (10)  ĠU L 19, 23.1.2010, p. 9.


title: Deċiżjoni tal-Kunsill tat- 22 ta’ Novembru 2010 li taħtar il-membri u l-membri supplenti tal-Bord ta' Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol

text:
               27.11.2010

               MT

               Il-Ġurnal Uffiċjali tal-Unjoni Ewropea

               C 322/3

         DEĊIŻJONI TAL-KUNSILL
   tat-22 ta’ Novembru 2010
   li taħtar il-membri u l-membri supplenti tal-Bord ta' Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol
   2010/C 322/02
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (1), u b'mod partikolari l-Artikolu 8 tiegħu,
   Wara li kkunsidra l-listi ta' kandidati sottomessi lill-Kunsill mill-gvernijiet tal-Istati Membri u mill-organizzazzjonijiet ta' min iħaddem u dawk tal-ħaddiema,
   Wara li kkunsidra l-lista tal-membri u tal-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol,
   Billi:

               (1)

               Bid-Deċiżjoni tiegħu tat-8 ta' Novembru 2007 (2) il-Kunsill ħatar il-membri u l-membri supplenti tal-Bord ta' Tmexxija tal-Aġenzija Ewropea tas-Siġurtà u s-Saħħa fuq il-Post tax-Xogħol għall-perijodu ta' żmien mit-8 ta' Novembru 2007 sas-7 ta' Novembru 2010.

               (2)

               Il-membri u l-membri supplenti tal-Bord ta' Tmexxija għandhom jiġu maħtura għall-perijodu ta' tliet snin,

         ADOTTA DIN ID-DEĊIŻJONI:
   Artikolu 1
   Dawn li ġejjin għandhom jiġu maħtura membri u membri supplenti tal-Bord ta' Tmexxija tal-Aġenzija Ewropea tas-Siġurtà u s-Saħħa fuq il-Post tax-Xogħol għall-perijodu ta' żmien mit-8 ta' Novembru 2010 sas-7 ta' Novembru 2013:
   I.   RAPPREŻENTANTI TAL-GVERN

               Pajjiż

               Membri

               Membri supplenti

               Belgju

               Is-Sur Willy IMBRECHTS

               Is-Sur Christian DENEVE

               Bulgarija

               Is-Sur Atanas KOLCHAKOV

               Is-Sinjura Darina KONOVA

               Repubblika Ċeka

               Is-Sinjura Daniela KUBÍČKOVÁ

               Is-Sinjura Anežka SIXTOVÁ

               Danimarka

               Is-Sinjura Charlotte SKJOLDAGER

               Is-Sinjura Annemarie KNUDSEN

               Ġermanja

               Is-Sur Ulrich RIESE

               Is-Sur Kai SCHÄFER

               Estonja

               Is-Sur Tiit KAADU

               Is-Sinjura Pille STRAUSS-RAATS

               Irlanda

               Is-Sur Daniel KELLY

               Is-Sinjura Mary DORGAN

               Greċja

               Is-Sinjura Elissavet GALANOPOULOU

               Is-Sur Antonios CHRISTODOULOU

               Spanja

               Is-Sinjura Concepción PASCUAL LIZANA

               Is-Sur Mario GRAU RIOS

               Franza

               Is-Sinjura Mireille JARRY

               Is-Sur Laurent GRANGERET

               Italja

               Ċipru

               Is-Sur Leandros NICOLAIDES

               Is-Sur Anastassios YIANNAKI

               Latvja

               Is-Sur Renārs LŪSIS

               Is-Sinjura Jolanta GEDUŠA

               Litwanja

               Is-Sinjura Aldona SABAITIENĖ

               Is-Sinjura Vilija KONDROTIENĖ

               Lussemburgu

               Ungerija

               Malta

               Pajjiżi l-Baxxi

               Is-Sur M. P. FLIER

               Is-Sur M. G. DEN HELD

               Awstrija

               Is-Sinjura Gertrud BREINDL

               Is-Sinjura Eva-Elisabeth SZYMANSKI

               Polonja

               Is-Sinjura Danuta KORADECKA

               Is-Sur Daniel Andrzej PODGÓRSKI

               Portugall

               Is-Sur Luís Filipe NASCIMENTO LOPES

               Is-Sur José Manuel dos SANTOS

               Rumanija

               Is-Sur Marian TĂNASE

               Is-Sinjura Anca Mihaela PRICOP

               Slovenja

               Is-Sinjura Tatjana PETRIČEK

               Is-Sur Jože HAUKO

               Slovakkja

               Is-Sinjura Laurencia JANČUROVÁ

               Is-Sinjura Elena PALIKOVÁ

               Finlandja

               Is-Sur Leo SUOMAA

               Is-Sur Erkki YRJÄNHEIKKI

               Svezja

               Is-Sur Mikael SJÖBERG

               Is-Sur Stefan HULT

               Renju Unit

               Is-Sur Clive FLEMING

               Is-Sur Stuart BRISTOW

   II.   RAPPREŻENTANTI TAL-ORGANIZZAZZJONIJIET TAL-ĦADDIEMA

               Pajjiż

               Membri

               Membri supplenti

               Belgju

               Is-Sur François PHILIPS

               Is-Sur Herman FONCK

               Bulgarija

               Is-Sur Aleksander ZAGOROV

               Is-Sur Ivan KOKALOV

               Repubblika Ċeka

               Is-Sur Jaroslav ZAVADIL

               Is-Sur Miroslav KOSINA

               Danimarka

               Is-Sur Jan KAHR FREDERIKSEN

               Is-Sinjura Lone JACOBSEN

               Ġermanja

               L-Estonja

               Is-Sur Argo SOON

               Is-Sur Ülo KRISTJUHAN

               Irlanda

               Is-Sur Sylvester CRONIN

               Is-Sinjura Esther LYNCH

               Greċja

               Is-Sur Ioannis ADAMAKIS

               Is-Sur Ioannis VASSILOPOULOS

               Spanja

               Is-Sinjura Marisa RUFINO

               Is-Sur Pedro J. LINARES

               Franza

               Is-Sur Gilles SEITZ

               Is-Sur Henri FOREST

               Italja

               Is-Sur Sebastiano CALLERI

               Is-Sinjura Gabriella GALLI

               Ċipru

               Is-Sinjura Maria THEOCHARIDOU

               Is-Sur Nicos ANDREOU

               Latvja

               Is-Sur Ziedonis ANTAPSONS

               Is-Sur Mārtiņš PUŽULS

               Litwanja

               Is-Sur Vitalius JARMONTOVIČIUS

               Is-Sur Gediminas MOZŪRA

               Lussemburgu

               Ungerija

               Is-Sur Károly GYÖRGY

               Is-Sinjura Erika KOLLER

               Malta

               Pajjiżi l-Baxxi

               Is-Sur H. VAN STEENBERGEN

               Is-Sinjura Sonja BALJEU

               Awstrija

               Polonja

               Is-Sur Mariusz ŁUSZCZYK

               Is-Sinjura Iwona PAWLACZYK

               Portugall

               Rumanija

               Slovenja

               Is-Sinjura Lučka BÖHM

               Is-Sinjura Andreja MRAK

               Slovakkja

               Is-Sur Bohuslav BENDÍK

               Is-Sur Alexander ŤAŽÍK

               Finlandja

               Is-Sinjura Raili PERIMÄKI

               Is-Sur Erkki AUVINEN

               Svezja

               Is-Sinjura Christina JÄRNSTEDT

               Is-Sur Börje SJÖHOLM

               Renju Unit

               Is-Sur Hugh ROBERTSON

               Is-Sinjura Liz SNAPE

   III.   RAPPREŻENTANTI TAL-ORGANIZZAZZJONIJIET TA' MIN IĦADDEM

               Pajjiż

               Membri

               Membri supplenti

               Belgju

               Is-Sur Kris DE MEESTER

               Is-Sur André PELEGRIN

               Bulgarija

               Is-Sur Georgi STOEV

               Repubblika Ċeka

               Is-Sur Karel PETRŽELKA

               Is-Sur Martin RÖHRICH

               Danimarka

               Is-Sur Thomas PHILBERT NIELSEN

               Ġermanja

               Is-Sur Eckard METZE

               Is-Sur Herbert BENDER

               Estonja

               Is-Sur Marek SEPP

               Is-Sinjura Veronika KAIDIS

               Irlanda

               Is-Sinjura Theresa DOYLE

               Is-Sur Kevin ENRIGHT

               Greċja

               Is-Sur Pavlos KYRIAKONGONAS

               Is-Sinjura Natassa AVLONITOU

               Spanja

               Is-Sinjura Pilar IGLESIAS VALCARCE

               Is-Sinjura Laura CASTRILLO NÚÑEZ

               Franza

               Is-Sinjura Nathalie BUET

               Is-Sur Patrick LÉVY

               Italja

               Is-Sinjura Fabiola LEUZZI

               Ċipru

               Is-Sur Polyvios POLYVIOU

               Is-Sinjura Lena PANAYIOTOU

               Latvja

               Is-Sinjura Liene VANCĀNE

               Litwanja

               Is-Sur Vaidotas LEVICKIS

               Is-Sir Jonas GUZAVIČIUS

               Lussemburgu

               Is-Sur François ENGELS

               Is-Sur Pierre BLAISE

               Ungerija

               Is-Sur Géza BOMBERA

               Malta

               Is-Sur Joe DELIA

               Is-Sur John SCICLUNA

               Pajjiżi l-Baxxi

               Is-Sur W. M. J. M. VAN MIERLO

               Is-Sur G. O. H. MEIJER

               Awstrija

               Is-Sinjura Christa SCHWENG

               Is-Sinjura Alexandra SCHÖNGRUNDNER

               Polonja

               Portugall

               Is-Sur Marcelino PENA E COSTA

               Is-Sur Luís HENRIQUE

               Rumanija

               Is-Sur Ovidiu NICOLESCU

               Is-Sur Adrian IZVORANU

               Slovenja

               Is-Sur Igor ANTAUER

               Is-Sinjura Maja SKORUPAN

               Slovakkja

               Is-Sur Róbert MAJTNER

               Finlandja

               Is-Sinjura Katja LEPPÄNEN

               Is-Sur Rauno TOIVONEN

               Svezja

               Is-Sinjura Bodil MELLBLOM

               Is-Sinjura Cecilia ANDERSON

               Renju Unit

               Is-Sur Neil CARBERRY

               Is-Sur Keith SEXTON

         Artikolu 2
   Il-Kunsill ser jaħtar il-membri u l-membri supplenti li għadhom ma ġewx nominati f'data iktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-22 ta’ Novembru 2010.

            Għall-Kunsill

            Il-President

         S. VANACKERE

      (1)  ĠU L 216, 20.8.1994, p. 1.

      (2)  ĠU C 271, 14.11.2007, p. 4.